Document ID: 32006R0601

32006R0601
L 106/7
SLUŽBENI LIST EUROPSKE UNIJE
UREDBA KOMISIJE (EZ) br. 601/2006
od 18. travnja 2006.
o provedbi Uredbe (EZ) br. 184/2005 Europskog parlamenta i Vijeća u pogledu oblika i postupaka prijenosa podataka
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 184/2005 Europskog parlamenta i Vijeća od 12. siječnja 2005. o statistikama Zajednice u vezi s platnom bilancom, međunarodnom trgovinom uslugama i izravnim stranim ulaganjima (1), a posebno njezin članak 7.,
budući da:
(1)
Uredbom (EZ) br. 184/2005 utvrđuje se zajednički okvir za sustavno stvaranje statistike Zajednice u vezi s platnom bilancom, međunarodnom trgovinom uslugama i izravnim stranim ulaganjima.
(2)
Potrebno je utvrditi oblik i postupak prijenosa traženih podataka s ciljem stvaranja usporedivih i uskladivih podataka između država članica, smanjiti mogućnost grešaka u prijenosu podataka i poboljšati brzinu kojom se prikupljeni podaci obrađuju i postaju dostupni korisnicima. Primjena pravila se treba utvrditi kao dodatak naputcima sadržanim u Eurostatovom priručniku platne bilance, kako se revidira svake godine.
(3)
Mjere iz ove Uredbe u skladu su s mišljenjem Odbora za platnu bilancu osnovanog Uredbom (EZ) br. 184/2005,
DONIJELA JE OVU UREDBU:
Članak 1.
Prijenos podataka
Države članice dostavljaju podatke Komisiji (Eurostatu) u elektroničkom obliku preko Jedinstvenog portala za unos podataka koji održava Komisija (Eurostat).
Komisija (Eurostat) omogućuje pristup detaljnoj dokumentaciji u vezi s tim Jedinstvenim portalom za unos podataka i daje smjernice o načinu izvođenja postupaka prijenosa podataka koji su s njim kompatibilni.
Članak 2.
Format prijenosa podataka
Države članice koriste format prijenosa podataka „Gesmes” u skladu sa standardima razmjene koje je utvrdila Komisija (Eurostat). Komisija (Eurostat) omogućuje pristup detaljnoj dokumentaciji u vezi s tim standardima i daje smjernice o načinu provođenja tih standarda u skladu sa zahtjevima iz ove Uredbe.
Ne smije se koristiti ni jedan pravno zaštićen oblik podataka.
Članak 3.
Tehničke specifikacije formata prijenosa podataka
Tehničke specifikacije strukture podataka navedene su u Prilogu ovoj Uredbi.
Članak 4.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. travnja 2006.

Labels: 12
7
3
19